**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE NEĮGALIŲJŲ CENTRUI „KLAIPĖDOS LAKŠTUTĖ“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant biudžetinei įstaigai Neįgaliųjų centrui „Klaipėdos lakštutė“ perduoti valdyti, naudoti ir disponuoti patikėjimo teise savivaldybei priklausantį turtą Panevėžio g. 2, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija įgyvendino projektą „Suaugusiųjų asmenų su protine negalia dienos socialinės globos centras (2 spec. mokykla, III a.)“, kurio metu buvo atliktas pastato Panevėžio g. 2, Klaipėdoje (unikalus Nr.) III a. patalpų kapitalinis remontas ir jos buvo pritaikytos suaugusiųjų asmenų su protine negalia dienos socialinės globos centrui. Taip pat šio centro veiklai buvo įsigytas ir kitas ilgalaikis ir trumpalaikis turtas.

Nurodytos patalpos su jose esančiu turtu numatytos perduoti valdyti patikėjimo teise savivaldybės biudžetinei įstaigai Neįgaliųjų centrui „Klaipėdos lakštutė“, kuri vykdys suaugusiųjų asmenų su protine negalia dienos socialinės globos centro veiklą.

**3. Kokių rezultatų laukiama.**

Perdavus nurodytą turtą savivaldybės biudžetinei įstaigai užtikrinama tinkama suaugusiųjų asmenų su protine negalia dienos socialinės globos centro veikla.

**4. Sprendimo projekto rengimo metu gauti specialistų vertinimai.**

Projektų skyriaus 2015-07-01 raštas Nr. VS-4041.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama suaugusiųjų asmenų su protine negalia dienos socialinės globos centro veikla.

Teikiame svarstyti šį sprendimo projektą.

Turto skyriaus vedėjas Edvardas Simokaitis